b'\n_START_ARTICLE_\nBajori\xc5\xa1ki\xc5\xb3 pilkapynas\n_START_SECTION_\nTyrimai\n_START_PARAGRAPH_\nXX a. prad\xc5\xbeioje senien\xc5\xb3 m\xc4\x97g\xc4\x97jas S. Masalitinovas kasin\xc4\x97jo dvi 30 pilkapi\xc5\xb3 grupes. Dviej\xc5\xb3 i\xc5\xa1 4 pirmosios grup\xc4\x97s pilkapi\xc5\xb3, apjuost\xc5\xb3 dideli\xc5\xb3 akmen\xc5\xb3 vainikais, sampiluose rasti II a.\xc2\xa0\xe2\x80\x93 III a. nedegintiniai kapai su gausiomis \xc4\xafkap\xc4\x97mis: \xc4\xafmoviniais kirviais, ietigaliais, \xc5\xbealvariniais plok\xc5\xa1teliniais antsmilkiniais, \xc5\xbealvarine antkakle trimitiniais galais, vytine antkakle kilpiniais galais, apyranke pumpuriniais galais, puo\xc5\xa1nia apskrita sagtimi. Kituose dviejuose pirmosios ir 26 antrosios grup\xc4\x97s pilkapiuose kap\xc5\xb3 nerasta. Radini\xc5\xb3 turi Lietuvos nacionalinis muziejus.'